આ ત્રણ શાપ-કથાઓની ભીતરમાં ડોકિયું કરીએ તે પહેલાં ધ્યાનાકર્ષક બાબત એ છે કે વૈકુંઠ, ગોલોક અને ભૂલોકની કૃષ્ણ-કથાઓમાં સંકલન અને સાતત્યનાં દર્શન થાય છે. એટલું જ નહીં, પણ ભૂલોક પરનાં અવતારી કાર્યો પૂર્ણ થતાંની સાથે જ શ્રીકૃષ્ણ ભૂલોકમાંથી ગોલોકમાં પાછા ફરે છે. તે જ સમયે રાધા પણ ગોલોકમાં પ્રતિગમન કરે છે. આમ રાધાનું પાત્ર રહસ્ય અને વિવાદની માયાજાળથી પૂર્ણ હોવા છતાં અત્યંત રોચક છે.